**Сяргей Ражок** (25 красавіка 1985, Рыпкы, Чарнігаўская вобласць — 24 студзеня 2024) — украінскі футбаліст, паўабаронца.

Біяграфія
---------

Выхаванец школы горада Славуціч, у маладым узросце апынуўся ў кіеўскім «Дынама». 

Гуляў за юнацкую і моладзевую зборныя Украіны. У 2005 у складзе моладзевай зборнай Украіны удзельнічаў у чэмпіянаце свету ў Нідэрландах.

Пасля гуляў за розныя клубы Украіны, галоўным чынам у Прэм’ер-лізе.

У студзені 2012 года перайшоў у «Мінск», дзе хутка замацаваўся ў аснове. Гуляў пераважна на пазіцыі цэнтральнага паўабаронцы. У снежні 2013 года па заканчэнні кантракта пакінуў мінскі клуб.

У студзені 2013 года вярнуўся на радзіму, папоўніўшы склад кіраваградскай «Зоркі». Пакінуў «Зорку» ў кастрычніку 2014 года.

У лютым 2015 года прыбыў на прагляд у бабруйскую «Белшыну» і ў выніку пачаў у яе складзе сезон 2015. У складзе «Белшыны» замацаваўся на пазіцыі апорнага паўабаронцы, таксама з 8 галамі стаў найлепшым бамбардзірам клуба ў сезоне 2015.

У пачатку 2016 года падоўжыў кантракт з «Белшынай», але з-за траўмы не згуляў ніводнага матча. У ліпені 2016 года, аднавіўшыся ад траўмы, пакінуў бабруйскі клуб і стаў іграком гродзенскага «Нёмана», дзе замацаваўся ў якасці асноўнага апорнага паўабаронцы.

У снежні 2016 года падпісаў кантракт з «Віцебскам». Пачатак сезона 2017 прапусціў, у маі стаў з’яўляцца на полі, аднак замацавацца ў складзе не здолеў. У ліпені 2017 года па пагадненні бакоў пакінуў віцебскі клуб.

У жніўні 2017 года стаў іграком «Гомеля», дзе замацаваўся ў аснове. У снежні 2017 года па заканчэнні кантракта пакінуў «Гомель».

Са студзеня 2018 года знаходзіўся ў складзе дэбютанта беларускай Вышэйшай лігі — клуба «Смалявічы» — і неўзабаве падпісаў з ім кантракт. У сезоне 2018 быў асноўным іграком каманды, у чэрвені не гуляў з-за траўмы. У снежні 2018 года пакінуў каманду.

У першай палове 2019 года выступаў за аматарскі клуб «Межыгір’я» з вёскі Наві Пэтрыўці ў чэмпіянаце Кіеўскай вобласці, пасля перабраўся ў «Джуніярс» (Шпыцькы). З 2022 года стаў выступаць за «Штурм» з Іванківа.

Пасля ўварвання Расіі ва Украіну ўступіў ва ўзброеныя сілы і браў удзел у баявых дзеяннях, загінуў.

Спартыўныя дасягненні
---------------------

* Беларусь Уладальнік Кубка Беларусі: 2013
* Беларусь У спісе 22 найлепшых футбалістаў чэмпіянату Беларусі: 2015

Заўвагі
-------

1. ↑  Sergiy Rozhok // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Serhiy Rozhok // FBref.com<a href='https://wikidata.org/wiki/Track:Q56239490'></a>
3. ↑  Рожок покинул «Минск»(недаступная спасылка)
4. ↑  Сергей Рожок пополнил состав «Звезды»
5. ↑  На просмотре в "Белшине" находится Сергей Рожок
6. ↑  Сергей Рожок официально стал игроком "Немана"
7. ↑  Сергей Рожок подписал контракт с "Витебском"
8. ↑  Сергей Рожок расстался в "Витебском"
9. ↑  Сергей Рожок стал игроком "Гомеля"
10. ↑  Ситко, Афоаква, Адомако и еще четыре игрока покинули "Гомель"
11. ↑  Сергей Рожок стал игроком "Смолевичей"
12. ↑  Поляков в "Урале", Милунович в "Црвене"(недаступная спасылка)

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · teams.by · Transfermarkt (ігрок) · Прэсбол · УАФ |